เล่าตอนที่ไปถึงร้าน
ร้าน เจ้เซียม ขนมไทย จะอยู่ที่ตลาดเก้าห้อง ใกล้กับศาลเจ้าด้านในของตลาด เป็นร้านแบบตั้งโต๊ะขาย มีคนคุณยาย 2 คนช่วยกันทำ ช่วยกันขาย ดูน่ารักมากๆเลย
โดยตอนที่ผมไปถึงร้าน ผมก็มองๆดูว่ามันเป็นขนมอะไรหว่า ไม่เคยทาน เลยได้ไปคุยกับคุณยายดู ยายแกก็อารมณ์ดี และมีให้ชิมด้วยนะ บอกว่าไม่ซื้อก็ไม่เป็นไรลองชิมดู
พอชิมดูแล้ว รู้สึกติดใจในรสชาติมาก เลยต้องซื้อมาเทสเต็มๆ 2 กล่อง เลย และได้เห็นรอยยิ้มของคุณยายผมก็รู้สึกมีความสุขอย่างบอกไม่ถูก

ที่ตั้งร้าน : ตลาดเก้าห้อง จังหวัดสุพรรณบุรี

เมนูเด่นของร้าน : ขนมไข่ปลารูปตัว C
ราคา : กล่องละ 20 บาท

สำหรับในวันนี้ผมสั่ง ขนมไข่ปลารูปตัว C มากิน
รสชาติ : ขนมไข่ปลารูปตัว C จะใส่กล่องมาพร้อมกับมะพร้าวขูด เวลากินก็จะต้องโรยน้ำตาลลงไปด้วย จะช่วยเพิ่มรสหวานให้อร่อยมากขึ้น
เมื่อลองกินขนมไข่ปลาดูแล้ว ส่วนตัวแล้วชอบมากๆ ไม่เคยกินขนมแบบนี้มาก่อนเลย ไข้ปลาเป็นชิ้นขนาดพอดีคำ ให้รสหวานอ่อนๆ และให้สัมผัสที่หนึบๆหนับๆเคี้ยวมันส์
และเมื่อโรยน้ำตาลเพิ่มความหวานเข้าไป ก็ทำให้ได้รสที่หวานสดชื่นมากๆ กินเท่าไหร่ก็ไม่มีเบื่อเลย ชอบๆ

สรุปคะแนนตามความคิดเห็นของผม (เต็ม 5 คะแนน)
รสชาติ : 5 = ขนมไข่ปลารูปตัว C ลองกินดูครับ ส่วนตัวแล้วผมชอบมากๆ
บรรยากาศ : 4 = ร้านจะเป็นร้านแบบตั้งขาย ไม่มีหน้าร้าน แต่เมื่อได้มองคุณยายคยหนึ่งทำ คนหนึ่งขาย ก็ให้บรรยากาศที่น่ารักไปอีกแบบ
บริการ 4 = ชอบรอยยิ้มและความเป็นกันเองของคุณยายมากครับ
ราคา : 5 = กล่องละ 20 บาท ให้เยอะเต็มกล่องคุ้มสุดๆ อร่อยและน่าซื้อกับไปเป็นของฝากสุดๆเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 16 / 1 / 56
